**Pályázati felhívás**

**túrkevei cukrászati tevékenység fejlesztésére**

1. Bevezető
2. Túrkeve Városi Önkormányzat pályázatot ír ki cukrászattal kapcsolatos vagyontárgyainak, ingó és ingatlan vagyonának hasznosítására és mindezekhez kapcsolódó szolgáltatási tevékenységek megvalósítására. Pályázhat minden jogszerűen működő magyar vállalkozás szervezeti formájától függetlenül, egyéni vállalkozó, társas vállalkozás egyaránt.
3. Pályázat benyújtásának helye, módja: Sallai Róbert Benedek polgármester, 5420 Túrkeve, Petőfi tér 1., kizárólag postai úton, ajánlott küldeményként, a borítékra ráírva: ”TÚRKEVEI CUKRÁSZATI TEVÉKENYSÉG FEJLESZTÉSE PÁLYÁZAT”.
4. A pályázatokat egy példányban kell benyújtani.
5. A pályázatok benyújtásának határideje: 2022. június 15. postabélyegző szerint.
6. A pályázat részeként benyújtandó: igazolás a pályázó köztartozás mentességéről (állami és önkormányzati).
7. Hiánypótlásra lehetőség nincs.
8. Pályázati határidőn túl, nem postai úton és ajánlott küldeményként érkező pályázat nem kerül értékelésre.
9. A pályázatok bontását, döntésre előkészítését a jegyző által kijelölt három fő köztisztviselő végzi, melyről jegyzőkönyv készül.
10. A pályázatokról a képviselő-testület dönt a pályázati határidő lejártát követő első ülésén.
11. A pályázat kiírója fenntartja a jogot, hogy a három pályázati terület közül egyikben, vagy akár mindben nem köt szerződést, amennyiben nem látja megalapozottnak a stratégiai tervhez illeszkedő megvalósulás lehetőségét.
12. Pályázat tárgya
13. Túrkeve Városi Önkormányzat vásárlás útján tulajdonrészt szerzett a Túrkeve, Sáros u. 13. sz. alatti ingatlanban, amely berendezésében, kivitelezésében korábban cukrászüzemként funkcionált. Az előző tulajdonos a teljes infrastruktúrát otthagyta az ingatlanban, így az kisebb átalakításokkal, felújításokkal vélhetően hasznosítható.

Az önkormányzat tulajdonát képezik mobil értékesítésre alkalmas eszközök, villanyárammal működő fagyis kocsi és tricikli. Mindezek mellett az önkormányzat stratégiai elképzelései között szerepel az elérhető édességek, cukrászsütemények, s elsősorban minőségi krémfagylalt hozzáférési lehetőségének bővítése, főleg idegenforgalmilag aktív időszakban:

1. A túrkevei Liget és a Liget teljes területére, akár monopol megállapodással
2. A túrkevei Gyógyfürdő területére, akár monopol megállapodással
3. Túrkeve város Táncsics M. utcán a Pepco áruházzal szemben közterülethasználatra pályázatot benyújtani akár külön-külön, akár egyben a három területre lehet:

* Sáros utca 13. szám alatti ingatlan bérlése és hasznosítása
* Mobil értékesítési eszközök bérlése és hasznosítása
* A három megnevezett önkormányzati tulajdonban lévő helyszín területén értékesítés lehetősége.

1. Az ajánlattételben konkrétan be kell mutatni az ajánlattevő referenciáit, korábbi tapasztalatait, illetve az érintett szakterülettel kapcsolatos szakirányú végzettségét.

Nem kötelező elem, de a Képviselő-testület döntéséhez hozzájárulhat vázlatos üzleti terv, amelyben a pályázó megnevezi mekkora személyi háttérrel, az év hány hónapja alatt, milyen termékkínálattal kívánja megvalósítani vállalkozását.

1. A három pályázati felhívási elem közül mindre ajánlattételi kötelezettség van. A pályázónak kötelező feltüntetni, hogy évi összegben (akár havi bontásban) milyen bérleti díjat kíván fizetni a fenti ingatlan és ingóságok bérléséért és a kereskedő jogokért az érintett területeken. A pályázatban konkrétan nevesíteni kell a bérlési idő tervezett hosszát, a bérlési idő alatt a bérleti díj változásának esetleges ütemét.